O **Atlas Coelestis** é un catálogo estelar publicado postumamente en 1729, baseado en observacións feitas polo primeiro astrónomo real, John Flamsteed.

O Atlas - o máis grande que xamais se publicara - contén 26 mapas das principais constelacións visibles dende Greenwich, con debuxos feitos no estilo rococó por James Thornhill. Tamén se presentan dous planisferios deseñados por Abraham Sharp.

Historia
--------

Atlas Coelestis por John Flamsteed (2ª ed. 1753).
Primeiro atlas estelar baseado en observacións telescópicas, o «Atlas Coelestis» só se publicou dez anos despois da morte de Flamsteed, pola súa viúva, coa asistencia de Joseph Crosthwait e Abraham Sharp. Foi precedido pola obra «Stellarum inerrantium Catalogus Britannicus» (ou simplemente *Catálogo británico*, publicado en 1725, con 2919 estrelas).

Unha das principais motivacións de Flamsteed para producir o Atlas, foi para corrixir a representación das figuras das constelacións, como feitas por Bayer na súa *Uranometría* (1603). Bayer representaba as figuras vistas de detrás (non de fronte, como era feito dende a época de Tolomeo), invertendo as posicións das estrelas e creando unha confusión innecesaria.

* Orión, como se ve no Atlas Coelestis de Flamsteed.Orión, como se ve no *Atlas Coelestis* de Flamsteed.
* Orión, como se ve na Uranometría de Bayer.Orión, como se ve na *Uranometría* de Bayer.

A publicación tivo un éxito inmediato, converténdose no estándar de referencia para os astrónomos profesionais por case un século. Aínda así, foron levantadas tres obxeccións con respecto a el: o alto prezo, gran tamaño (facéndoo difícil de manexar) e a baixa calidade artística (moitas críticas facíanse aos debuxos de James Thornhill, especialmente en canto á representación de Acuario).

Isto levou ao dr. John Bevis a intentar mellorar o Atlas. En 1745, produciu a «Uranographia Britannica», con dimensións máis pequenas, observacións actualizadas e imaxes máis artísticas. Non obstante, este atlas nunca foi publicado oficialmente e na actualidade, só hai 16 copias coñecidas.

O «Atlas Fortin-Flamsteed»
--------------------------

Finalmente, os cambios nas posicións das estrelas (as observacións orixinais foron feitas na década de 1690), conduciron a unha actualización realizada na década de 1770 polo enxeñeiro francés Nicolas Fortin, supervisado polos astrónomos Le Monnier e Messier, da Real Academia de Ciencias en París.

A nova versión, chamada «Atlas Fortin-Flamsteed», tiña 1/3 do tamaño do orixinal, pero mantivo a mesma estrutura de táboas. Tamén se deron retoques artísticos a algunhas ilustracións (na súa maioría, Andrómeda, Virgo e Acuario).

Os nomes das constelacións están en francés (non en latín) e incluían algunhas nebulosas descubertas despois da morte de Flamsteed.

En 1795 publicouse unha versión actualizada, producida por Méchain e Lalande, con novas constelacións e moito máis nebulosas.

Notas
-----

1. 1 2  Davide Neri. "John Flamsteed, Atlas coelestis". Consultado o 08-05-2011.
2. 1 2  Linda Hall Library (ed.). "Flamsteed, John. Atlas coelestis. London, 1729.". Arquivado dende o orixinal o 27-09-2011. Consultado o 12-05-2011.
3. 1 2 3 4 5 6  Giangi Caglieris (2002). "On-line Flamsteed - Fortin Atlas Celeste - 1776". Consultado o 08-05-2011.
4. ↑  Michael Oates (17-02-2007). "Atlas Celeste". Arquivado dende o orixinal o 02-04-2012. Consultado o 08-05-2011.

Ligazóns externas
-----------------

|  |  |
| --- | --- |
|  | Wikimedia Commons ten máis contidos multimedia na categoría:  ***Atlas Coelestis Modificar a ligazón no Wikidata*** |

* *Atlas coelestis* - dixitalización da 2ª edición (na «National Library of Australia»)
* Atlas Celeste Flamsteed - Fortin